projecte-aina/dolly3k_ca huggingface dataset:
Pregunta: A quina edat cal ensenyar als nens petits a fer servir l'orinal?
Resposta: El moment en què un infant està preparat per aprendre a usar un orinal depèn de diversos factors. No hi ha una resposta ni una edat que siguin universals sobre quan un nen està preparat per aprendre a fer servir el vàter. No obstant això, alguns indicis que ens ajuden a saber-ho són la senyalització o la presa de consciència del nen de què necessita fer les seves necessitats. Un altre factor és dona quan el cuidador disposa de temps per dedicar a la pràctica constant perquè el nen faci pipi o caca al vàter en lloc del bolquer. L'orinal infantil s'usa per evitar la dependència de l'ús de bolquers. En aquesta pràctica, el cuidador ensenyarà uns signes al nen cada cop aquest faci les seves necessitats a l’orinal (i no en un bolquer); amb el temps, la criatura aprendrà què volen dir aquests senyals i els farà servir també quan necessiti anar a l’orinal o al vàter. Els partidaris del control d'esfínters creuen que els bolquers convencionals ensenyen als infants a ignorar els seus instints naturals en eliminar la incomoditat que se sentiria normalment per notar la pell humida (gràcies a les substàncies químiques que absorbeixen el líquid i eliminen la humitat contra la pell que contenen molts bolquers d'un sol ús). Encara que l'aprenentatge d’anar al vàter requereix posar-hi molta atenció i disciplina, els nens petits poden estar completament ensenyats a fer-ho entre els 9 i els 16 mesos d'edat. D'altra banda, els nens que han utilitzat bolquers solen aprendre a fer servir el vàter als 36 mesos. Tots dos mètodes tenen avantatges i desavantatges.
Pregunta: Què és la destil·lació d'efecte múltiple?
Resposta: La destil·lació d'efecte múltiple consisteix a prendre aigua i destil·lar-la centenars de vegades una mateixa quantitat, la qual cosa s'aconsegueix escalfant i refredant l'aigua diverses vegades per minut. Aquesta acció per si mateixa canvia l'angle d'enllaç de l'aigua de 104 graus, que és l'aigua de l'aixeta tradicional, a 114 graus. Aquest canvi en l'angle d'enllaç és un canvi permanent en l'aigua destil·lada amb efecte múltiple que en resulta. Aquesta aigua conté propietats que poden curar el cos de manera similar a l'aigua d'un rierol que baixa d'una muntanya i que sol tenir un angle d'enllaç d'uns 108 graus.
Pregunta: Digues-me si aquestes tecnologies haurien existit abans de la invenció de l'electricitat o no: màquina de vapor, espelmes, iPad, ràdio, llums d'oli, fax i impremta
Resposta: Màquina de vapor: hauria existit; espelmes: haurien existit; iPad: no hauria existit; ràdio: no hauria existit; llums d'oli: hauria existit; fax: no hauria existit; impremta: hauria existit.
Pregunta: Dona'm idees per una cita en parella?
Resposta: Les cites nocturnes són una manera estupenda de connectar amb la teva parella. Podríeu anar a sopar i al cinema. Aquesta opció pot sonar a tòpic, però intenta posar-hi imaginació triant un restaurant on no hàgiu estat abans i d'anar a veure una pel·lícula a un cinema petit de barri. Una altra opció genial és anar a una classe de cuina. Hi ha moltes opcions segons el tipus de menjar i, fins i tot, pots rebre la classe a casa teva.
Pregunta: Quins són els diferents estils de natació? Quin és el més ràpid i quin el més lent?
Resposta: Hi ha quatre estils principals en la natació de competició. Són l'esquena, la braça, la papallona i el crol. El crol és l'estil més ràpid, mentre que la braça es considera el més lent.
Pregunta: Per a què serveix l'escala de Norwood?
Resposta: Serveix per classificar els estadis de la calvície de patró masculí. L'escala es divideix en set etapes.
Pregunta: Quins són els beneficis de la natació?
Resposta: La natació és un entrenament cardiovascular que exercita tot el cos a través de moviments sense gravetat; els nedadors poden decidir per si mateixos la intensitat de l'entrenament que volen fer mitjançant diferents estratègies a l'hora de fer l'exercici. Nedar pot millorar el nivell cardiovascular i la circulació sanguínia, així com enfortir els pulmons. Com qualsevol altre esport o exercici físic, la natació també ajuda a reduir l'estrès, millorar l'estat d'ànim i contribueix a la qualitat del son. Si fas esprints a un ritme ràpid, et permet desenvolupar la musculació. I, d'altra banda, si fas llargs a un ritme més constant, et permet millorar la resistència i, amb la pràctica, reduir la freqüència cardíaca en repòs.
Pregunta: Quines són les raons per no viure en llocs molt septentrionals?
Resposta: En general, com més al nord, més fred fa. Viure en un clima fred complica moltes coses a causa de la necessitat de tenir fonts de calor per tot arreu. En els llocs més septentrionals també hi ha més hores de llum. Això fa que sigui difícil saber quan és de nit a l'estiu, i a l'hivern pot ser que no vegis gaire la llum del sol. La falta de llum solar pot fer augmentar la depressió i dificultar les activitats quotidianes. També es fa més difícil produir aliments en un entorn que és fred i fosc.
Pregunta: Digues-me si són tipus de roques o tipus de fongs: sedimentàries, llevats, míldius, metamòrfiques, ígnies, fumalls i floridures.
Resposta: Els tipus de roques són sedimentàries, metamòrfiques i ígnies. Els tipus de fongs són llevats, míldius, fumalls i floridures.
Pregunta: Com seria ser pirata?
Resposta: Si fossis un pirata, la teva missió seria trobar un tresor. La qüestió és que, entre la immensitat i la profunditat del mar, com podries trobar un tresor? No hi ha mapes del tresor. Podries buscar en els llibres d'història les coordenades dels llocs on es creu que es van enfonsar vaixells en el passat, prendre nota d'aquestes coordenades i buscar per allà. No obstant això, és possible que trobis el lloc i després descobreixis que el vaixell mai va portar cap tresor que pogués resistir la prova del temps sota l'aigua. Pot ser que el tresor s'hagi esfumat.
Pregunta: Què és l'èxit?
Resposta: Els nivells de satisfacció són els que defineixen l'èxit; la definició d'èxit no és la mateixa d'una persona a l'altra.
Pregunta: Què és un telèfon mòbil?
Resposta: Un telèfon mòbil és un dispositiu que permet a tothom (persones i empreses, amics i familiars) estar en contacte entre si. A més, permet enviar missatges de text, navegar per Internet, veure pel·lícules, llegir notícies i fer fotos. És un component bàsic de la vida quotidiana, com els frigorífics i els microones, i també serveix per interactuar amb diferents plataformes de xarxes socials i d'entreteniment.
Pregunta: Classifica cadascun dels següents elements com a líquid o sòlid: aigua, bústia, refresc, cafè, arbust, herba i llet.
Resposta: Aigua: líquida.
Bústia: sòlid.
Gasosa: líquid.
Cafè: líquid.
Arbust: sòlid.
Herba: sòlid.
Llet: líquid.
Pregunta: Dona'm consells per viatjar amb un nen petit.
Resposta: Els nens petits són aventurers per naturalesa. Els agrada explorar coses, llocs i persones, ja que això els estimula el cervell. Amb una mica de planificació, viatjar amb un nen petit pot ser molt gratificant. Els nens creen records i s'exposen a cultures diferents, la qual cosa els permet desenvolupar més empatia i aprendre idiomes a una edat primerenca. Aquests són alguns consells que t’ajudaran a viatjar amb un nen petit d’una manera més fàcil:
1. Emporta’t activitats que siguin lleugeres i que li agradin, com ara llibres d'adhesius, llibres per acolorir o trencaclosques.
2. Emporta’t algun peluix a la motxilla o a l'equipatge de mà.
3. Emporta’t alguns dels seus llibres preferits per llegir abans d’anar a dormir.
4. Tinguis sempre a mà alguna cosa per fer un mos ràpid i energètic.
5. Fes servir un portanadons quan hagis d’estar a l'aire lliure. Per exemple, per fer una excursió o una sortida de senderisme.
6. Si el vol té una durada de més de 7-8 hores, agafa'l al matí. I agafa vols durant l’hora de la seva migdiada si tenen una durada inferior a 7-8 hores.
7. Adquireix algun tipus de servei extra pagant una categoria superior a l'aeroport.
8. A l'aeroport, fes-lo caminar en lloc de fer servir el cotxet, així es cansarà i dormirà millor a l'avió.
Pregunta: Com amplifica un senyal un transistor?
Resposta: Un transistor es construeix a partir de materials que es comporten com a semiconductors, és a dir, que condueixen el corrent elèctric, però només quan es compleixen determinades condicions. Combinant aquests materials en un dispositiu anomenat transistor, podem crear un component electrònic que només condueix l'electricitat quan s'aplica un petit corrent elèctric a la denominada patilla base del transistor.

Un ús obvi d'aquest comportament és utilitzar el transistor com a interruptor; és a dir, aplicant o llevant corrent a la patilla base, podem controlar si el transistor condueix electricitat a través de les seves patilles receptora i emissora. Quan no hi ha corrent al pin base, el transistor bloquejarà la transmissió elèctrica a través dels seus pins emissor i receptor.

En general, el corrent elèctric necessari que es necessita que rebi la patilla base per controlar el transistor és molt petit. Corrents molt més grans poden transferir-se a través del dispositiu mitjançant els pins receptor i emissor. Així, en efecte, un transistor fa servir un corrent d'entrada molt petit per controlar el flux d'un corrent molt més gran.

Un senyal d'àudio, per exemple, es transmet com un corrent elèctric de molt baixa potència. En la seva forma original és massa petita perquè un altaveu emeti sons audibles per a l'oïda humana. Per amplificar aquest senyal de manera que pugui utilitzar-se per reproduir àudio, doncs, podem aplicar el senyal d'àudio a la patilla base d'un transistor, la qual cosa permetrà que flueixi un corrent molt més gran entre les patilles emissora i receptora, i a través del transistor. Com el flux d'aquest gran corrent reflectirà el corrent molt més petit del senyal d'àudio, haurem creat una versió molt més forta del senyal d'entrada original.
Pregunta: Atesa aquesta sèrie d'instruccions de navegació, determina si una persona acabaria tornant al punt de partida: donar 1 pas; donar 2 passos; donar 3 passos; donar la volta. Donar 6 passos més i girar a la dreta.
Resposta: Jo diria que sí i que no. Encara que la persona estaria en el punt de partida, no miraria en la mateixa direcció.
Pregunta: Posem que comences en un punt de 0 graus N, 0 graus E a la Terra. Comences a viatjar cap al nord, continues recte durant 3925 km, gires 60 graus en el sentit contrari a les agulles del rellotge, recorres unes 7850 km més, gires 60 graus en el sentit contrari a les agulles del rellotge per recórrer 7850 km més, gires 60 graus una vegada més, i recorres 7850 km més. En quin punt et trobaries? Si us plau, explica'm quines matemàtiques has seguit per arribar a la teva conclusió.
Resposta: Estaries aproximadament a 35 graus S, 0 graus E, o 3925 km al sud de la teva posició inicial, assumint que la Terra és una esfera amb una circumferència de 40,0743 km. Després de recórrer 3925 km al nord, estaries a 35 graus N, 0 graus E. Després de girar 60 graus en sentit contrari a les agulles del rellotge i viatjar 7850 km, estaries a 35 graus N, 90 graus O. Girant 60 graus en sentit contrari a les agulles del rellotge i recorrent 7850 km més, arribaries a 35 graus S, 90 graus O. Finalment, girant 60 graus en sentit contrari a les agulles del rellotge i recorrent 3925 km arribaries a 35 graus S, 0 graus O. Si tornessis a la teva posició inicial, hauries traçat un quadrat esfèric.
Pregunta: Quines de les paraules següents són conjuncions i quines són preposicions: i, entre, però, per a, en, de, sobre, o, baix, no obstant això.
Resposta: Les següents són conjuncions: i, però, o, no obstant això.
Les següents són preposicions: entre, per a, en, de, sobre, baix.
Pregunta: Què és el temps en família?
Resposta: El temps en família és temps durant el qual tots els membres de la família participen activament en la mateixa activitat. Activitats com ara veure una pel·lícula junts, menjar junts, anar al circ junts, fer exercici junts o fer una bona passejada junts són exemples de passar bons moments en família. Durant el temps en família pots parlar d'allò que et passa i aprendre també sobre els altres membres de la família. A més, també és un temps important que permet reforçar els llaços que us uneixen.
Pregunta: Quina és la millor manera d’establir i enfortir relacions?
Resposta: La millor manera d'establir relacions amb altres persones és mostrant el teu jo més autèntic. Comunica't amb claredat, honestedat i integritat, i demostra que t'importen les persones amb les quals et relaciones escoltant-les, donant-los opinions sinceres i compartint obertament amb elles les teves experiències.
Pregunta: Quines maneres se t'acudeixen per netejar un teclat. 
Resposta: Algunes maneres de netejar un teclat: utilitza aire comprimit per eliminar la pols, extreu manualment la tapa de cada tecla amb l'ajuda d'una eina especialitzada i renta-les amb aigua i sabó, utilitza un raspall que pugui encaixar dins les ranures del teclat o una tovalloleta antiestàtica.
Pregunta: Classifica les següents accions com allò que cal fer i allò que no s’ha de fer en obrir un nou compte bancari:

investigar les diferents opcions bancàries
buscar l'opció més barata
saber quins tipus de comptes s’ofereixen
conèixer els tipus d'interès
conèixer els descomptes
obrir tants comptes com sigui possible
parlar amb un assessor
guiar-se per rumors
Resposta: Què cal fer:
investigar les diferents opcions bancàries
buscar l'opció més barata
saber quins tipus de comptes s’ofereixen
conèixer els tipus d'interès
entendre els descomptes
parlar amb un assessor.


Què no s’ha de fer:
buscar l'opció més barata
obrir tants comptes com sigui possible
deixar-se guiar per rumors.
Pregunta: Quines són les causes principals de l'obesitat?
Resposta: Les causes principals de l'obesitat són ingerir moltes més calories de les que es cremen diàriament, la falta d'exercici o de moure's, la falta de dormir i l'augment de l'estrès, i la composició genètica.
Pregunta: Escriu un punt de vista sobre la privacitat personal en l'era del programari i la tecnologia. 
Resposta: La definició de "privacitat" és poc concreta, però alguns poden associar una reducció de la privacitat amb l'auge de la tecnologia. L'arribada de les bases de dades digitals ha fet possible rastrejar i recuperar fàcilment els registres dels usuaris i les seves activitats. Els registres que es comuniquen al govern es consideren "públics" i poden utilitzar-se per investigar professors, conductors d'autobús, índexs de delinqüència i d’altres. Informació similar pot utilitzar-se també per determinar la distribució i els preus dels habitatges, així com per rastrejar els hàbits de despesa i perfeccionar les recomanacions dels motors de cerca.

Malgrat les infraccions tecnològiques, alguns podrien argumentar que avui dia hi ha més privacitat que en segles passats. Podem consumir entreteniment sense sortir de casa o, quan sortim, podem viatjar en vehicles privats. En conseqüència, ens hem allunyat més de la societat i ara demanem credencials o alguna prova abans de confiar en els altres. Més que mai, busquem recomanacions d'altres persones expertes en un tema, consultem amb freqüència les ressenyes dels usuaris o desconfiem dels desconeguts, la identitat dels quals no hem contrastat.
Pregunta: Què hauria de regalar a uns amics meus als quals els encanta cuinar?
Resposta: Alguns bons regals per als amants de la cuina són, per exemple, una sous-vide, una bona paella, una bona espàtula o un forn holandès. Tens poc pressupost? Pots pensar també en comprar-los condiments exòtics, com ara un bon oli d'oliva, una salsa cruixent de pebre picant o una maionesa picant.
Pregunta: Tria la paraula que sigui diferent de la resta: esbós, diagrama, cartell, gràfic, paper.
Resposta: L'esbós és diferent de la resta. Amb els altres, s'hi pot escriure a sobre.
Pregunta: Quins són els colors del cel durant una posta de sol?
Resposta: El cel és blau, rosa i morat durant una posta de sol.
Pregunta: Quina és la diferència entre un dònut i un panet anglès?
Resposta: Un dònut és un tros de massa fregida, generalment feta de farina, ous i licor. Sol tenir un cos airejat i tou. El panet anglès és un article de brioixeria dens, cuit al forn i sense fregir. Els panets anglesos són més semblants al pa i poden ser salats o dolços.
Pregunta: T'estàs preparant per jugar un partit de futbol i estàs mirant de fer-te la bossa de futbol. Digues-me quins dels articles següents formarien part d’un equipament de futbol: tacs, botes, mitges, samarreta, vestit de bany, llet, pastanagues, aigua, canelleres, mitjons, carpeta, raqueta, guant.
Resposta: Equipament de futbol: tacs, botes, samarreta, aigua, canelleres, mitjons, pilota.
Pregunta: Passa'm una llista en forma de vinyeta de les cinc persones més seguides a instagram.
Resposta: 1. @cristiano
2. @leomessi
3. @selenagomez
4. @kyliejenner
5. @therock
Pregunta: Per què el futbol és un esport tan popular?
Resposta: Crec que el futbol és un esport popular per diverses raons. D'una banda, tothom li ha donat puntades de peu a una pilota de futbol alguna vegada durant la infància i pot identificar-se amb aquest moviment més bàsic. D'altra banda, hi ha regles molt fàcils de seguir, la qual cosa permet entendre bé el joc quan es veu per primera vegada. A les estrelles del futbol les coneix molta gent arreu del món.
Pregunta: Es pot pintar aquarel·la amb acrílics?
Resposta: I tant que es pot. Es fa diluint la pintura al màxim per aconseguir la transparència aquosa de l'aquarel·la. El procés pot costar una mica, ja que l'opacitat de la pintura acrílica és molt espessa, però amb temps i experiència, és possible. El millor és combinar aquest efecte d'aquarel·la amb altres vetes utilitzant l'opacitat de la pintura acrílica per donar múltiples efectes al teu quadre, com ara detalls d'acabat i brins de pintura en les últimes capes.
Pregunta: Digues-me uns quants plats diferents de menjar que podries fer amb mig quilo de patates
Resposta: Puré de patates, hashbrowns, patates fregides, patates al forn, patates rostides, sopa de patates i porros, o latkes.
Pregunta: Per què són tan especials els nens?
Resposta: Els nens són increïblement especials perquè són nous al món. Tenen menys prejudicis que els adults i són capaços de veure, imaginar i crear des de perspectives que no estan a l'abast dels adults. Per exemple, quan un nen juga a la sorra, pot ser que només l'hagi vist o tocat vint vegades abans. Per a ell, la sorra engloba la promesa de noves textures, l'oportunitat de construir alguna cosa encara mai vista i la perspectiva de moltes hores al davant de passar-s'ho bé. L'adult veu la sorra i s'amoïna per la brutícia que genera si se l'emporta cap a casa. L'adult ha tingut moltes experiències amb la sorra i no totes han estat positives. La seva visió de la sorra està entelada per l'experiència. Hem d'aferrar-nos i buscar la màgia dels nens per poder continuar trobant i gaudint dels misteris de l'univers, encara que no sempre siguin agradables.
Pregunta: Com podem estalviar diners quan viatgem?
Resposta: Una bona manera d'estalviar diners en els viatges és planificar-los amb antelació. Despeses com els bitllets d'avió i l'allotjament solen costar menys si es reserven amb antelació. A més, investigar en fòrums d'Internet t'ajudarà a trobar la forma més assequible de desplaçar-te durant un viatge. D'altra banda, per a aquelles qui tenen un horari flexible, se solen trobar ofertes d'última hora amb descompte quan hi ha cancel·lacions i places lliures. Finalment, la destinació del viatge sol influir molt a l'hora de determinar-ne el cost. Els llocs menys populars o concorreguts costen bastant menys, però, així i tot, poden ser una gran experiència.
Pregunta: Fes-me una llista de coses per comprar a un nen de 12 anys.
Resposta: 1. Vals.
2. Una experiència.
3. Entrades de cine.
4. Els diners sempre són un encert.
Pregunta: Quins són els components dels ordinadors moderns?
Resposta: Un ordinador modern consta d'almenys un element de processament, normalment una unitat central de processament (CPU) en forma de microprocessador, juntament amb alguna mena de memòria informàtica, com ara xips de memòria semiconductors. L'element de processament fa operacions aritmètiques i lògiques, i una unitat de seqüenciació i control pot canviar l'ordre de les operacions en resposta a la informació emmagatzemada. Els dispositius perifèrics inclouen dispositius d'entrada (teclats, ratolins, joystick, etc.), dispositius de sortida (pantalles de monitor, impressores, etc.) i dispositius d'entrada/sortida que duen a terme totes dues funcions (per exemple, la pantalla tàctil de l'era 2000). Els dispositius perifèrics permeten recuperar informació d'una font externa, i desar i recuperar el resultat de les operacions.
Pregunta: Quines coses d'entre les següents necessitaria per a una sortida de senderisme?
auriculars
internet
calçat de senderisme
equipament d'hivern
campament
aigua
menjar
cotxe
tovalloles
texans
guitarra
Resposta: Necessites: calçat de senderisme, equipament d'hivern, campament, aigua, menjar i unes tovalloles.
No necessites: auriculars, internet, cotxe, texans i una guitarra.
Pregunta: Quantes rodes té una bicicleta?
Resposta: Una bicicleta té dues rodes.
Pregunta: Algunes famílies es desfan de televisors i telèfons intel·ligents perquè els nens creixin millor, però això va bé de debò?
Resposta: Crec que va bé, sí. Quan estàs exposat als mitjans de comunicació des de petit, no pots controlar-ho perquè encara estàs desenvolupant la teva capacitat d'autocontrol. En aquest cas, si n'estàs exposat, no podràs controlar l'ús del teu telèfon intel·ligent per tu mateix. Hauries d'exposar-te als mitjans de comunicació després d'haver après a tenir un cert autocontrol. Per tenir autodisciplina, has de tenir 5 o 6 anys.

Però els telèfons intel·ligents tenen molt contingut addictiu, així que en el meu cas, no voldria donar-te un telèfon intel·ligent quan encara ets a Primària, perquè si passes molt temps amb la teva família en comptes d'estar mirant la tele, això tindrà un efecte més durador que qualsevol impacte positiu que puguis treure de veure la tele.
Pregunta: Quina és la diferència entre raça i ètnia? 
Resposta: La raça és una combinació d'atributs culturals, físics i de comportament, mentre que l'ètnia es basa en l'agrupament de comunitats que comparteixen cultures i llengua.
Pregunta: Què fa un enginyer de perforació?
Resposta: Un enginyer de perforació és un especialista en perforació de pous. És la persona que s'encarrega d'elaborar plans per perforar diferents tipus de pous: verticals i horitzontals. Els cal conèixer molt bé el subsol i saber com afecten les temperatures, les pressions i la profunditat a la perforació d'un pou en temps real. També s'encarreguen de supervisar totes les operacions associades amb el desenvolupament d'un pou i participen en el disseny del seu acabat, el disseny del pou mateix i en el disseny del seu abandonament.
Pregunta: Quines coses divertides puc fer amb el meu fill de 6 anys?
Resposta: Hi ha moltes coses interessants que pots fer amb el teu fill de 6 anys, com fer esport, jugar a les cartes, anar al parc o visitar un museu.
Pregunta: Diferents maneres de menjar fideus.
Resposta: Amb la mà, amb forquilla, amb cullera o amb bastonets xinesos.
Pregunta: Quant temps dura el cafè torrat en gra abans que es faci malbé?
Resposta: Els grans de cafè acabats de torrar han d'utilitzar-se entre dos i deu dies després de torrar-se. Si s'usen massa aviat, poden ser amargs i desprendre diòxid de carboni. Si els fas servir més de dues setmanes després de torrar-los, la major part del matís del sabor haurà desaparegut a causa dels canvis en la composició química dels grans.